النهارده معادنا مع مقال جديد من سلسلة شروحات اسأل جيكس, وهنتكلم عن “الهاردات”.
#000001
الهاردات عموما بتكون نوع من ثلاثة:
#000002
1- النوع الأول هارد HDD أو Hard Disk Drive وده بيتكون داخلياً من مجموعة من الاسطوانات وفيه إبره بتكتب وتقرأ الداتا من عليهم.
والهارد ده هتلاقى منه سرعتين.. الأولى 5400 والتانيه 7200 والرقم ده بيعبر عن عدد لفات الأسطوانات اللي جوا الهارد في الدقيقة الواحدة وبيعبر عنه بال RPM
#000003
وكل ما الرقم بقي اكتر كل ما كان الهارد أسرع.. ولكن بيستهلك كهرباء اكتر وكمان يطلع سخونة اكتر ... عموما غالبية أجهزة اللابتوب هتلاقيها بهاردات 5400.
#000004
واكتر حاجة تميز النوع ده من الهاردات انه بيقدم مساحات تخزينية كبيرة جدا بسعر مناسب جدا. يعني هتلاقي مساحات زي 1 تيرا او 2 تيرا وحتى 4 تيرا كمان.
وأكبر عيب للهارد ده هو قابليته الكبيرة للتلف وفقدان الملفات بسبب الأجزاء المتحركة الموجودة فيه. فلازم تكون حريص جدا عليه من الصدمات والوقعات.
#000005
2- اما النوع التانى هارد SSD او Solid State Drive والهارد ده بيتكون من الداخل من شرائح الكترونية يعني مفيهوش أي أجزاء متحركة او باختصار شديد هو فلاش ميموري كبيرة. وللعلم الـ SSD لا يعتبر هارد لكن بنقول عليه هارد مجازاً فقط.
بس للأسف الـ ssd بيكون غالى شوية وسرعته أكبر بـ 5 مرات على الأقل من الـ HDD
#000006
3- اما النوع التالت وده اقلهم شهرة وانتشار. هارد SSHD أو solid-state hybrid drive
و ده مجرد هارد HDD لكن بيكون جواه هارد SSD صغير جدا حجمه بيكون غالبا 8 جيجا. فكرته ان الملفات اللي بيحتاجها الويندوز او البرامج المستخدمة بشكل مستمر بتكون موجودة في المساحة الصغيرة. عشان الويندوز او الرامج تشتغل بشكل أسرع. ولكن عيبه ان مساحة الـ ssd صغيرة جدا. ده غير انه مش ممكن تتحكم في الملفات المخزنة على الـ ssd لان العملية دية بتم بشكل تلقائي من الهارد نفسه.
#000007
– هاردات الـ HDD او الـ SSHD بيكون ليها حجمين او مقاسين وهما 2.5 بوصة أو 3.5 بوصة. حجم 2.5 بوصة ده بيكون موجه لأجهزة اللابتوب. اما حجم 3.5 بوصة موجه لأجهزة الـ PC
– اما الـ SSD فهو عبارة عن مقاس واحد 2.5 بوصة لأجهزة اللابتوب والـPC مع بعض.
#000009
– مقارنة “تخيلية” بالأرقام عشان نعرف الفرق بين التلات أنواع لما نجي نشغل اللابتوب ويفتح الويندوز
– الـHDD محتاج 30 ثانية عشان يفتح الويندوز.
– الـSSHD محتاج 22 ثانية عشان يفتح الويندوز.
– الـSSD محتاج 20 ثانية عشان يفتح الويندوز.
#000010
كده احنا خلصنا أنواع الهاردات. تعالوا نتكلم عن شوية تفاصيل ومعلومات إضافية مهمة جدا.
#000011
وانت بتدور على جهاز لاب توب جديد اتفاجأت ان فيه وحدة تخزين من نوع M.2 غير اللي اتكلمنا عنهم فوق.
#000012
الـ M.2 لا يعتبر نوع مستقل من أنواع الهاردات. لأنه ببساطه هو شكل من هاردات الـ SSD ولكن حجمه صغير. شبيه جدا بالرامة وبيتركب على المازربورد مباشرة في مكان خاص بيه زي بتاع الرامة كدا بس على أصغر شويه.. المكان ده اسمه M.2 slotاو منفذ الـM.2
والـM.2 مش هتقدر تركبه غير مع بروسيسور او مازربورد من الجيل السابع او اعلي. يعني لو عندك بروسيسور اقل من الجيل السابع مش هتقدر تركب او تستخدم M.2
#000014
والنوع ده من الهاردات ليه اتنين بروتوكول لنقل البيانات بينها وبين المازبورد. والبروتوكول ده تقدر تقول انه الطريقة اللي بيتواصل بيها الهارد مع المازربورد .. ودي تنقسم لطريقتين او بروتوكولين.. الاول بنسميه SATA 3 والتاني بنسميه . NVMeوالبروتوكول ده باختصار شديد نقدر نحدد او نعرف منه سرعة M.2
#000015
كل الفكرة ان SATA 3 بيكون ليه سرعة قصوى في نقل البيانات وبتكون أقصاها 600 ميجا بايت في الثانية الواحدة.
اما الـ NVMe بيدعم سرعات نقل أكبر بكتير. السرعات دية ممكن توصل لـ 3000 ميجا بايت في الثانية الواحدة! ايوه انت قرأت الرقم صح...وممكن السرعة تكون أكبر من كده كمان في الإصدارات الجديدة. ولكن في الغالب مفيش حد هيستفاد من السرعات دية الا منشئ المحتوي او محبي الألعاب.
#000016
لو استخدمت M.2 NVMe على منفذ لا يدعم الا M.2 SATA 3 يبقا انت كده ضيعت سرعة الـNVMe الكبيرة لأنه في النهاية مش هيقرأ ويكتب الا بسرعة SATA 3 اللي هيا 600 ميجا بايت فقط.
#000017
لو اللابتوب بتاعك قديم ومفيهوش منفذ M.2 او مش موجود مكان تاني لتركيب SSD مثلاً هتعمل ايه؟!
وقتها هتركب الهارد الـHDD مكان ال CD-ROM من خلال حاجه كدا اسمها “راكه” او بالإنجليزي اسمها hdd caddy ودى بتركب فيها الهارد وبتركبها في اللابتوب مره تانى مكان ال CD-ROMوالـSSD هنركبه بقا مكان الهارد الأساسي عشان نستفاد بكامل سرعته.
#000018
واخر نصيحة متخليش موضوع الهاردات ده عامل مهم في اختيار اللابتوب. الأولوية دائما تكون للبروسيسور وكارت الشاشة. اما الهارد تقدر في اى وقت أنك تغيره بواحد أكبر او أسرع عادى جدا بكل بساطة وسهولة.
#000019
الشاشة هيا عنصر من أهم عناصر اللابتوب اللي لازم تخلي بالك منها قبل ما تشتري أي لابتوب.
#000021
الكهربا بتقطع كتير وخايف علي اللابتوب بتاعك؟
#000022
افضل انواع المعجون الحراري
#000023
الهارد بقي DNA !
#000024